
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 146 

17 Αυγούστου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

111. Χαρακτηρισμός μαρτυρικών χωριών. 1 

112. Ρύθμιση θεμάτων αστυνομικού προσωπικού και 

προσωπικού του Πυροσβεστικού Σώματος. 2 

113. Οργανισμός του Επιμελητηρίου Μεσσηνίας. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 111 
Χαρακτηρισμός μαρτυρικών χωριών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 5 του άρθρου 18 του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (Α' 107). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π. δ/τος 63/2005 (Α' 
98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 

3. Την από 3.2.2009 πρόταση της Επιτροπής, που συ¬ 
γκροτήθηκε στο Υπουργείο Εσωτερικών σύμφωνα με 
τις διατάξεις της παραγράφου 5 του άρθρου 18 του 
ν.2503/1997, για το χαρακτηρισμό των πόλεων και των 
χωριών εκείνων που είχαν υποστεί μεγάλες καταστρο¬ 
φές σε ανθρώπινες ζωές και σε υλικές ζημιές κατά την 
αντίσταση εναντίον των δυνάμεων κατοχής 1941-1944, 
ως μαρτυρικών πόλεων και χωριών. 

4. Το γεγονός ότι από τις διατάξεις του παρόντος 
διατάγματος, δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. Δ163/2009 γνωμοδότηση του Συμ¬ 
βουλίου της Επικράτειας, με πρόταση του Υπουργού 
Εσωτερικών, αποφασίζουμε: 

Αρθρο 1 

Ο οικισμός Κουτσούφλιανης του Δημοτικού Διαμε¬ 
ρίσματος Παναγίας Δήμου Μαλακασίου Νομού Τρι¬ 


κάλων, το Δημοτικό Διαμέρισμα Κερασιάς του Δήμου 
Κάρλας Νομού Μαγνησίας, η Κοινότητα Τυμφρηστού 
Νομού Φθιώτιδας, ο οικισμός Ελευθεροχωρίου του Δή¬ 
μου Γιαννιτσών Νομού Πέλλας, και τα χωριά: Τρίστενο, 
Γρεβενίτι, Φλαμπουράρι, Ελατοχώρι, Μακρινό, Δόλιανη 
και Καβαλλάρι του Δήμου Ανατολικού Ζαγορίου Νομού 
Ιωαννίνων, χαρακτηρίζονται ως μαρτυρικά χωριά. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 6 Αυγούστου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

Π. ΠΑΥΛΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 112 
Ρύθμιση θεμάτων αστυνομικού προσωπικού και προσω¬ 
πικού του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. γ', δ', στ' και η' του 
ν.1481/1984 «Οργανισμός Υπουργείου Δημόσιας Τάξης» 
(Α' -152), όπως το άρθρο αυτό αντικαταστάθηκε με το 
άρθρο 1 παρ. 1 του ν.1590/1986 (Α' - 49). 

2. Τις διατάξεις του άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' - 41). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π. δ/τος 63/2005 (Α' 98). 

4. Την υπ’ αριθμ. Υ357/7.1.2009 απόφαση του Πρωθυ¬ 
πουργού «Κατάργηση θέσης Υφυπουργού και σύσταση 
θέσης αναπληρωτή Υπουργού Εσωτερικών» (Β' - 3). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 184/2009 Γνωμοδότηση του Συμβου¬ 
λίου της Επικράτειας, ύστερα από πρόταση του Ανα¬ 
πληρωτή Υπουργού Εσωτερικών, αποφασίζουμε: 

Άρθρο 1 

Η περίπτωση β' της παρ. 1 του άρθρου 32 του π.δ.24/1997 
(Α' - 29), όπως αντικαταστάθηκε και συμπληρώθηκε με 
το άρθρο 1 του π.δ. 132/2002 (Α'-108) και το άρθρο 1 του 
π.δ.91/2003 (Α'- 82), αντικαθίσταται ως εξής: 

«β. Οι αξιωματικοί οι οποίοι μέχρι το τέλος του έτους 
των κρίσεων συμπληρώνουν τα γενικά τυπικά προς 
προαγωγή προσόντα του άρθρου 15 του παρόντος ως 
ακολούθως: 

(1) Οι Ταξίαρχοι, οι Αστυνομικοί Διευθυντές και οι αξι¬ 
ωματικοί των οποίων οι οργανικές θέσεις είναι ενιαίες 
με αυτές του επομένου βαθμού. 

(2) Οι Αστυνομικοί Υποδιευθυντές σε αριθμό ίσο με τις 
προβλεπόμενες οργανικές θέσεις του ανώτερου βαθμού 
και οι Αστυνόμοι Α' σε ποσοστό ίσο με τα 3/5 των προ- 
βλεπόμενων οργανικών θέσεων του ανώτερου βαθμού. 
Τα τυχόν κλασματικά υπόλοιπα κατά τον υπολογισμό 
του αριθμού των κρινομένων δεν λαμβάνονται υπόψη. 

(3) Οι Αστυνόμοι Β' και οι Υπαστυνόμοι Α' σε ποσοστό 
ίσο με τα 2/5 και το 1/3 αντιστοίχως των προβλεπόμε- 
νων οργανικών θέσεων του ανώτερου βαθμού. Τα τυχόν 
κλασματικά υπόλοιπα κατά τον υπολογισμό του αριθμού 
των κρινομένων δεν λαμβάνονται υπόψη. 

(4) Οι Αστυνόμοι Β' και οι Υπαστυνόμοι Α' που απο¬ 
φοίτησαν από το Τ.Ε.Μ.Α. (ν.δ.649/1970) σε ποσοστό 
διπλάσιο και ίσο αντιστοίχως με τις προβλεπόμενες 
οργανικές θέσεις του ανώτερου βαθμού της ίδιας κα¬ 
τηγορίας αξιωματικών». 

Αρθρο 2 

Στην παράγραφο 4 του άρθρου 42 του π.δ.24/1997, 
όπως αντικαταστάθηκε με την παρ. 4 του άρθρου 1 του 
π.δ.132/2002, προστίθεται εδάφιο ως εξής: 

«Σε περίπτωση προαγωγής αξιωματικών πέραν των 
οργανικών θέσεων, κατ’ εφαρμογή των διατάξεων της 
παρ. 1, οι θέσεις του βαθμού από τον οποίο προήχθη- 
σαν δεν θεωρούνται κενές για όσο χρόνο υφίστανται 
υπεράριθμοι στον ανώτερο βαθμό». 

Αρθρο 3 

Το πρώτο εδάφιο της περίπτωσης β' της παρ. 2 του 
άρθρου 1 του π.δ.261/2002 (Α'- 232), αντικαθίσταται, ως 
εξής: 

«Πτυχιούχοι Πανεπιστημίου Τμήματος Οικονομικών 
Επιστημών ή Οικονομικής Επιστήμης, Διοίκησης Επι¬ 
χειρήσεων, Στατιστικής και Αναλογιστικής Επιστήμης 
ή Στατιστικής και Ασφαλιστικής Επιστήμης: (32)». 

Αρθρο 4 

Το πρώτο εδάφιο της παραγράφου 2 του άρθρου 3 
του π.δ.373/2002 (Α' - 320), αντικαθίσταται ως εξής: 

«Η μετάταξη αστυνομικών γενικών καθηκόντων ή η 
ένταξη αστυνομικού προσωπικού της παραγράφου 1 του 
άρθρου 8 σε κατηγορία αξιωματικών ειδικών καθηκό¬ 
ντων, επιτρέπεται μόνο προς κάλυψη κενών οργανικών 
θέσεων κατά κατηγορία και ειδικότητα, ύστερα από την 


έκδοση σχετικής προκήρυξης του Αρχηγού της Ελληνι¬ 
κής Αστυνομίας, εφόσον ο υποψήφιος:». 

Αρθρο 5 

Το πρώτο εδάφιο της παραγράφου 2 του άρθρου 10 
του π.δ.373/2002, αντικαθίσταται ως εξής: 

«Η μετάταξη ανθυπαστυνόμων, αρχιφυλάκων και 
αστυφυλάκων γενικών καθηκόντων, στις κατηγορίες 
του άρθρου 8 επιτρέπεται μόνο προς κάλυψη κενών 
οργανικών θέσεων κατά κατηγορία και ειδικότητα, ύστε¬ 
ρα από την έκδοση σχετικής προκήρυξης του Αρχηγού 
της Ελληνικής Αστυνομίας, υπό την προϋπόθεση ότι ο 
υποψήφιος:». 

Άρθρο 6 

Η παράγραφος 3 του άρθρου μόνου του π.δ.296/1990 
αντικαθίσταται ως εξής: 

«3. Οι διατηρούντες τον τίτλο του επιτίμου αξιωματικοί 
απολαμβάνουν τα προνόμια που προβλέπονται για τους 
αξιωματικούς των Ενόπλων Δυνάμεων στο άρθρο 1 του 
π.δ.308/1997 (Α'- 220) πλην εκείνου της περίπτωσης β' 
του ίδιου άρθρου. Οι ως άνω επίτιμοι αξιωματικοί, πέραν 
του δελτίου αστυνομικής ταυτότητας του ν.δ.127/1969 
(Α'- 29), μπορούν ύστερα από αίτησή τους να εφοδιά¬ 
ζονται με δελτίο ταυτότητας επιτίμου, το οποίο εκδίδει 
κατά περίπτωση ο Αρχηγός της Ελληνικής Αστυνομίας 
ή του Πυροσβεστικού Σώματος». 

Αρθρο 7 

Οι προαγωγές και η αποστρατεία του αστυνομικού 
προσωπικού της παρ. 7 του άρθρου 7 του ν.3686/2008 
(Α'-158) διενεργούνται, ύστερα από απόφαση του, κατά 
περίπτωση, αρμόδιου Συμβουλίου Κρίσεων, με απόφαση 
του Αναπληρωτή Υπουργού Εσωτερικών. 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών αναθέτουμε 
τη δημοσίευση και εκτέλεση του παρόντος διατάγμα¬ 
τος. 

Λευκάδα, 6 Αυγούστου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 113 
Οργανισμός του Επιμελητηρίου Μεσσηνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του ν. 2503/1997 «Διοί¬ 
κηση, Οργάνωση, Στελέχωση της Περιφέρειας, Ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α'). 

2. Τις διατάξεις του άρθρου 3ζ του ν.2081/1992 (ΦΕΚ 
Α' 154) που προστέθηκε με το άρθρο 22 του ν.3419/2005 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6057 


«Γενικό Εμπορικό Μητρώο (Γ.Ε.ΜΗ.) και εκσυγχρονισμός 
της Επιμελητηριακής Νομοθεσίας» (ΦΕΚ Α' 297). 

3. Τις διατάξεις του άρθρου 90 του Κώδικα της Νομο¬ 
θεσίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

4. Την υπ’ αριθμ. ΔΙΔΚ/Φ.1/25873/3.10.2007 κοινή από¬ 
φαση του Πρωθυπουργού και του Υπουργού Εσωτε¬ 
ρικών «Ανάθεση αρμοδιοτήτων στους Υφυπουργούς 
Εσωτερικών, Χρήστο Ζώη και Αθανάσιο Νάκο» (ΦΕΚ 
1950/Β72007). 

5. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 40/Β'). 

6. Την υπ’ αριθμ. Δ15/Α'/Φ.19/1189/21.1.2009 κοινή από¬ 
φαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς 
Ανάπτυξης Γεώργιο Βλάχο και Ιωάννη Μπούγα» (ΦΕΚ 
91/Β726.1.2009). 

7. Την υπ’ αριθμ. 5/20.11.2006 απόφαση του Διοικητικού 
Συμβουλίου του Επιμελητηρίου Μεσσηνίας. 

8. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. Προκαλείται πρόσθετη ετή¬ 
σια δαπάνη σε βάρος του προϋπολογισμού του Επιμελη¬ 
τηρίου Μεσσηνίας ύψους 3.552,00 € για το τρέχον έτος, 
η οποία καλύπτεται από τις εγκεκριμένες πιστώσεις 
του Προϋπολογισμού. Για τα επόμενα έτη η δαπάνη θα 
καλυθφεί από ανάλογες πιστώσεις, που θα εγγράφονται 
κατ’ έτος στον Προϋπολογισμό του Επιμελητηρίου. 

9. Την υπ’ αριθμ. 161/2008 γνωμοδότηση του Συμβου¬ 
λίου της Επικράτειας με πρόταση των Υφυπουργών 
Εσωτερικών, Οικονομίας και Οικονομικών και Ανάπτυξης, 
αποφασίζουμε: 

Αρθρο 1 

Αποστολή του Επιμελητηρίου Μεσσηνίας. 

1. Το Επιμελητήριο Μεσσηνίας, ΝΠΔΔ, αποτελεί υπο¬ 
χρεωτική αυτοτελή και ανεξάρτητη ένωση φυσικών και 
νομικών προσώπων που ασκούν εμπορική, βιομηχανική, 
βιοτεχνική και επαγγελματική δραστηριότητα στην πε¬ 
ριφέρεια του Νομού Μεσσηνίας. 

2. Σκοπός του Επιμελητηρίου Μεσσηνίας είναι: α) η 
προστασία και η ανάπτυξη του εμπορίου, της βιομηχα¬ 
νίας, της βιοτεχνίας και των επαγγελμάτων στην πε- 
ριφέρειά του, μέσα στα πλαίσια των συμφερόντων της 
Εθνικής Οικονομίας, καθώς και η οικονομική πρόοδος 
της περιφέρειας αυτής, β) η παροχή γνωμοδοτικών ειση¬ 
γήσεων για κάθε θέμα οικονομικού περιεχομένου στην 
πολιτεία με γνώμονα πάντοτε την οικονομική ανάπτυξη 
της περιφέρειάς του και η εξυπηρέτηση του γενικότε¬ 
ρου συμφέροντος της Εθνικής Οικονομίας, γ) η παροχή 
γνωμοδοτικών εισηγήσεων και πληροφοριών για κάθε 
θέμα οικονομικού περιεχομένου προς τα μέλη του και 
κάθε ενδιαφερόμενο. 

3. Το Επιμελητήριο Μεσσηνίας εχει έδρα την πόλη 
της Καλαμάτας. 

Αρθρο 2 

Διάρθρωση Υπηρεσιών. 

1. Οι υπηρεσίες του Επιμελητηρίου Μεσσηνίας λει¬ 
τουργούν σε επίπεδο Διεύθυνσης, η οποία συγκροτείται 
ως εξής: 


α) Τμήμα Εμποροβιομηχανικών και Επαγγελματοβιο- 
τεχνικών θεμάτων 
β) Τμήμα Διοικητικού - Οικονομικού, 
γ) Τμήμα Μητρώου - Μηχανογραφικών Εφαρμογών, 
δ) Γ ραφείο Στήριξης - Ενημέρωσης Επιχειρήσεων, 
ε) Γραφείο Τουρισμού και Πολιτιστικής Δράσης. 

2. Τα προβλεπόμενα στην παράγραφο 1 γραφεία είναι 
αυτοτελή και υπάγονται στον προϊστάμενο της Διεύ¬ 
θυνσης. 

Αρθρο 3 

Αρμοδιότητες Υπηρεσιών. 

Α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛΜΑ- 
ΤΟΒΙΟΤΕΧΝΙΚΩΝ ΘΕΜΑΤΩΝ 
Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων, ανήκουν: 

α) Η μελέτη κάθε θέματος που αφορά τη βιομηχανία, 
το εμπόριο, τη βιοτεχνία και τα επαγγέλματα για την 
ενάσκηση του γνωμοδοτικού έργου του Επιμελητηρί¬ 
ου. 

β) Η παρακολούθηση κάθε θέματος που αναφέρεται 
στο εισαγωγικό και εξαγωγικό εμπόριο της χώρας, κα¬ 
θώς και στη βιομηχανία και βιοτεχνία της περιφέρειας 
του Επιμελητηρίου, η ενημέρωση των ενδιαφερομένων 
μελών επί των εκάστοτε ισχυουσών διατάξεων και η 
εισήγηση στις αρμόδιες αρχές για τα παραπάνω θέ¬ 
ματα. 

γ) Η στατιστική παρακολούθηση της εμπορικής, βιομη¬ 
χανικής, βιοτεχνικής κίνησης, η συγκέντρωση και η με¬ 
λέτη όλων των στατιστικών στοιχείων των εκδιδομένων 
από όλες τις αρμόδιες υπηρεσίες, η δημοσιοποίηση των 
στοιχείων αυτών και των πορισμάτων της μελέτης. 

δ) Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβουλευτικού 
και γνωμοδοτικού οργάνου της πολιτείας και ως φορέα 
ανάπτυξης και προαγωγής του εμπορίου, της βιομηχα¬ 
νίας, της βιοτεχνίας και των επαγγελμάτων. 

ε) Η μελέτη και η πρόταση μέτρων για την απλού- 
στευση των διαδικασιών που ακολουθεί το Επιμελητήριο 
με σκοπό την αύξηση της παραγωγικότητας και την 
ταχύτερη εξυπηρέτηση των συναλλασσομένων. 

στ) Η προπαρασκευή της συμμετοχής του Επιμελη¬ 
τηρίου σε συνέδρια στο εσωτερικό και το εξωτερικό, 
καθώς και σε εμπορικές αποστολές. 

ζ) Η καταγραφή των επιτόπιων εμπορικών συνηθειών 
και εμπορικών εθίμων και η απονομή βραβείων ή τι¬ 
μητικών διακρίσεων σε διακεκριμένες επιχειρηματικές 
δραστηριότητες της περιφέρειας του Επιμελητηρίου. 

η) Η σύσταση εταιρειών μη κερδοσκοπικού χαρακτήρα, 
είτε αυτοτελώς, είτε με άλλους φορείς, για την εφαρμο¬ 
γή κάθε μορφής προγραμμάτων της Ευρωπαϊκής Ένω¬ 
σης, καθώς και για την εκπλήρωση οποιουδήποτε άλλου 
Επιμελητηριακού σκοπού, ως η διαχείριση βιομηχανικών 
ζωνών, εμπορικών κέντρων, εκθετηρίων χώρων κ.α. 

θ) Η σύνταξη, έκδοση και διεκπεραίωση της επαγγελ¬ 
ματικής εφημερίδας και του ενημερωτικού δελτίου του 
Επιμελητηρίου σε έντυπη και ηλεκτρονική μορφή. 

Β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Στην αρμοδιότητα του Τμήματος Διοικητικού - Οικο¬ 
νομικού ανήκουν: 

α) Ο χειρισμός όλων των θεμάτων υπηρεσιακής κα¬ 
τάστασης του προσωπικού. 

β) Η επεξεργασία στοιχείων για την αριθμητική σύν¬ 
θεση και τις αριθμητικές μεταβολές του προσωπικού, 
η διακρίβωση των αναγκών εκπαίδευσης αυτού, καθώς 
και η εφαρμογή προγραμμάτων εκπαίδευσής του, στο 
εσωτερικό και εξωτερικό στα πλαίσια της ισχύουσας 
σχετικής νομοθεσίας. 

γ) Η τήρηση του γενικού πρωτοκόλλου των εισερ¬ 
χομένων και εξερχόμενων εγγράφων, η διακίνηση της 
αλληλογραφίας, δακτυλογράφηση, αναπαραγωγή εγ¬ 
γράφων σε έντυπη και ηλεκτρονική μορφή. 

δ) Η βεβαίωση του γνήσιου της υπογραφής του προ¬ 
σωπικού και των πολιτών, ως και η θεώρηση του ομοίου 
και γνησίου της υπογραφής των μελών του Επιμελητη¬ 
ρίου καθώς και η επικύρωση αντιγράφων. 

ε) Η τήρηση των πρακτικών συνεδριάσεων της Διοι¬ 
κητικής Επιτροπής και του Διοικητικού Συμβουλίου του 
Επιμελητηρίου σε έντυπη και ηλεκτρονική μορφή. 

στ) Η φύλαξη και ο καθαρισμός των χώρων του Επι¬ 
μελητηρίου. 

ζ) Η κατάρτιση και τροποποίηση του προϋπολογισμού 
και απολογισμού του Επιμελητηρίου. 

η) Η διαχείριση κάθε δαπάνης, η εκκαθάριση των απο¬ 
δοχών και γενικά των αποζημιώσεων του προσωπικού, 
θ) Η είσπραξη κάθε εσόδου. 

ι) Η προμήθεια κάθε μηχανήματος, υλικού, εφοδίου ή 
άλλου περιουσιακού στοιχείου, σύμφωνα με την ισχύ- 
ουσα νομοθεσία, καθώς και η διαχείριση του υλικού 
της υπηρεσίας. 

ια) Η εκτέλεση εργασιών (επισκευής & συντήρησης 
κτιριακών εγκαταστάσεων και μηχανολογικού εξοπλι¬ 
σμού). 

ιβ) Η διαχείριση και η εκποίηση κάθε περιουσιακού 
στοιχείου του Επιμελητηρίου. 

ιγ) Η παρακολούθηση των οικονομικών δεδομένων 
που διέπεται από το κλαδικό λογιστικό σχέδιο Ν.Π.Δ.Δ., 
σύμφωνα με την ισχύουσα νομοθεσία. 

Γ. ΤΜΗΜΑ ΜΗΤΡΩΟΥ - ΜΗΧΑΝΟΓΡΑΦΙΚΩΝ ΕΦΑΡΜΟ¬ 
ΓΩΝ 

Στην αρμοδιότητα του Τμήματος Μητρώου - Μηχα¬ 
νογραφικών Εφαρμογών ανήκουν: 

α) Η τήρηση των μητρώων μελών του Επιμελητηρίου 
(γενικού και ειδικών μητρώων), η συνεχής ενημέρωσή 
τους, η έκδοση σχετικών πιστοποιητικών και βεβαιώ¬ 
σεων. 

β) Η παραλαβή και ο έλεγχος δικαιολογητικών των 
υπόχρεων για εγγραφή στα μητρώα του Επιμελητηρίου, 
ως και κάθε μεταβολή ή διαγραφή. 

γ) Ο έλεγχος επωνυμίας και διακριτικού τίτλου κάθε 
μορφής επιχειρήσεων του Επιμελητηρίου. 

δ) Η έκδοση άδειας των εγγεγραμμένων στα ειδικά 
μητρώα του Επιμελητηρίου, (Ασφαλιστικοί Σύμβουλοι, 
Ασφαλιστικοί Πράκτορες, Μεσίτες Ασφαλίσεων, Συντο¬ 
νιστές Ασφαλιστικών Συμβούλων κ.ά.). 

ε) Οι ενέργειες για την εφαρμογή του νόμου περί 
Εμπορικών Αντιπροσώπων. 

στ) Η έκδοση πιστοποιητικών προελεύσεως και βε- 
βαιώσεως τιμών. 

ζ) Η διενέργεια διαιτησιών, πραγματογνωμοσυνών, 
δειγματοληψιών και η επίλυση εμπορικών διαφορών 
σύμφωνα με την ισχύουσα νομοθεσία. 

η) Η σύνταξη των εκλογικών καταλόγων για την ανά¬ 
δειξη Διοίκησης του Επιμελητηρίου και κάθε σχετική 
εργασία με τις εκλογές. 


θ) Η πλήρης κάλυψη των μηχανογραφικών αναγκών 
της υπηρεσίας από πλευράς ανάλυσης, σχεδίασης, προ¬ 
γραμματισμού, τεκμηρίωσης υλοποίησης των εφαρμο¬ 
γών του και σύνταξης ειδικών τεχνικών μελετών και 
μελετών σκοπιμότητας. 

Δ. ΑΥΤΟΤΕΛΕΣ ΓΡΑΦΕΙΟ ΣΤΗΡΙΞΗΣ - ΕΝΗΜΕΡΩΣΗΣ 
ΕΠΙΧΕΙΡΗΣΕΩΝ 

Στην αρμοδιότητα του αυτοτελούς γραφείου Στήριξης 
- Ενημέρωσης Επιχειρήσεων ανήκουν: 

α) Η έρευνα της αγοράς, η καταγραφή και η μελέτη 
των προβλημάτων που ανακύπτουν στον τομέα του 
εμπορίου, της βιοτεχνίας και των επαγγελμάτων, από 
τη λειτουργία λαϊκών αγορών, θρησκευτικών εμποροπα- 
νηγύρεων και παρόμοιων εκδηλώσεων στην περιφέρεια 
του Επιμελητηρίου. 

β) Η οργάνωση συνεδρίων, σεμιναρίων, εκπαιδευτικών 
προγραμμάτων και εκθεσιακών εκδηλώσεων στο εσω¬ 
τερικό και εξωτερικό, σε συνεργασία με τις αρμόδιες 
κρατικές υπηρεσίες και άλλους φορείς. 

γ) Η παροχή οικονομοτεχνικών, φοροτεχνικών συμ¬ 
βουλών και υπηρεσιών που σχετίζονται με Αναπτυξιακά, 
Επενδυτικά και Χρηματοδοτικά Προγράμματα. 

δ) Η δημιουργία ιστοσελίδας του Επιμελητηρίου και 
η συνεχής ενημέρωσή της. 

ε) Η μετάφραση ξενόγλωσσων υπηρεσιακών εγγρά¬ 
φων, (προτάσεις, εισηγήσεις, κείμενα κ.ά). 

στ) Η λειτουργία βιβλιοθήκης και ο εμπλουτισμός 
της με επίκαιρο υλικό σε έντυπη και ηλεκτρονική 
μορφή. 

ζ) Η διακίνηση της ηλεκτρονικής ή μη αλληλογραφίας 
και της εφημερίδας - Δελτίου του Επιμελητηρίου. 

η) Η τήρηση ευρετηρίου των υφισταμένων Α' βάθμιων 
και Β' βάθμιων επαγγελματικών Οργανώσεων, Συνεται¬ 
ρισμών, Ενώσεων κλπ. 

Ε. ΑΥΤΟΤΕΛΕΣ ΓΡΑΦΕΙΟ ΤΟΥΡΙΣΜΟΥ ΚΑΙ ΠΟΛΙΤΙΣΤΙ¬ 
ΚΗΣ ΔΡΑΣΗΣ 

Στην αρμοδιότητα του αυτοτελούς γραφείου Τουρι¬ 
σμού και Πολιτιστικής Δράσης ανήκουν: 

α) Η ανάπτυξη του Τουρισμού ως παράγοντα οικονο¬ 
μικής ανάπτυξης και η παρακολούθηση της τουριστι¬ 
κής συμπεριφοράς των μελών του Επιμελητηρίου, που 
δραστηριοποιούνται στον τομέα αυτό. 

β) Η συνεργασία του Επιμελητηρίου με άλλους φορείς 
σε θέματα τουριστικής ανάπτυξης και η διοργάνωση 
σχετικών σεμιναρίων, συνεδρίων, Εθνικών, Ευρωπαϊκών 
και Διεθνών εκδηλώσεων. 

γ) Η τακτική παρακολούθηση στήριξη και βοήθεια του 
Πολιτιστικού Οδοιπορικού «ΟΙ ΔΡΟΜΟΙ ΤΟΥ ΛΑΔΙΟΥ 
ΚΑΙ ΤΗΣ ΕΛΙΑΣ» καθώς και κάθε φορέα με παρόμοια 
δράση. 

δ) Η ανάληψη πρωτοβουλιών μελέτης και έρευνας 
θεμάτων Τουρισμού και Πολιτιστικής δράσης. 

ε) Η ενίσχυση της διασύνδεσης Πολιτιστικών εκδηλώ¬ 
σεων με επιχειρηματικά ενδιαφέροντα. 

στ) Η αυτοτελής ή συμπληρωματική ενίσχυση, συμμε¬ 
τοχή και επιχορήγηση διαφόρων Τουριστικών και Πολι¬ 
τιστικών Κέντρων του νομού Μεσσηνίας. 

Αρθρο 4 

Διάρθρωση μονίμων θέσεων. 

Οι θέσεις του μόνιμου προσωπικού κατά κατηγορίες 
και κλάδους ορίζονται ως εξής: 

Επιχειρησιακή Ερευνα και Στρατηγική 
Πωλήσεων (ΜΑΒΚΕΤΙΝΘ) ή στην Οικο- 

Θέσεις τέσσερις (4) νομική και Περιφερειακή Ανάπτυξη Θέση μία (1) 


ΚΑΤΗΓΟΡΙΑ Π.Ε. 

Κλάδος Π.Ε. 

Διοικητικού - Οικονομικού 

Κλάδος Π.Ε. Πληροφορικής, 
ειδικότητας Επιστήμης των Η/Υ Θέση μία (1) 

ΚΑΤΗΓΟΡΙΑ Τ.Ε. 

Κλάδος Τ.Ε. 

Διοικητικού - Λογιστικού Θέσεις τέσσερις (4) 

Κλάδος Τ.Ε. Πληροφορικής, 
ειδικότητας Σχεδιασμού Λογισμικού 
και Εφαρμογών ή Ηλεκτρονικών 

Υπολογιστικών Συστημάτων Θέση μία (1) 

ΚΑΤΗΓΟΡΙΑ Δ.Ε. 

Κλάδος Δ.Ε. 

Διοικητικών - Γραμματέων Θέσεις τέσσερις (4) 

Κλάδος Δ.Ε. Πληροφορικής, 

ειδικότητας Χειριστών Η/Υ Θέσεις τέσσερις (4) 

Κλάδος Δ.Ε. 

Μεταφραστών - Διερμηνέων Θέση μία (1) 

ΚΑΤΗΓΟΡΙΑ Υ.Ε. 

Κλάδος Υ.Ε. Επιμελητών Θέση μία (1) 

Άρθρο 5 

Διάρθρωση θέσεων προσωπικού με σχέση εργασίας 
Ι.Δ. Αορίστου Χρόνου 

ΕΙΔΙΚΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 

Πτυχιούχος Νομικής με ειδίκευση 

στο Εμπορικό Δίκαιο Θέση μία (1) 

Οικονομολόγος - Οικονομικών Επιστη¬ 
μών με ειδίκευση στην Οργάνωση και 
Διοίκηση των Επιχειρήσεων ή στην 


Αρθρο 6 

Προσόντα Διορισμού. 

Προσόντα διορισμού σε θέσεις μόνιμου προσωπι¬ 
κού ορίζονται τα κατά ειδικότητα προβλεπόμενα στις 
διατάξεις του π.δ. 50/2001 (ΦΕΚ 39/Α72001), όπως 
τροποποιήθηκε με το π.δ. 347/2003 (ΦΕΚ 315/Α'), το 
π.δ.44/2005 (ΦΕΚ 63/Α'), το π.δ. 116/2006 (ΦΕΚ Ιΐδ/Α') 
και το π.δ.146/2007 (ΦΕΚ 185/Α') και ισχύει. 

Πρόσθετα προσόντα πρόσληψης θα καθορίζονται με 
την σχετική προκήρυξη πρόσληψης προσωπικού. 

Άρθρο 7 

Προϊστάμενοι Υπηρεσιών 

1. Της Διεύθυνσης του Επιμελητηρίου Μεσσηνίας, 
προίσταται υπάλληλος του κλάδου Π.Ε. Διοικητικού - 
Οικονομικού. Εν ελλείψει υπαλλήλου κλάδου ΠΕ, της 
Διεύθυνσης προίσταται υπάλληλος του κλάδου Τ.Ε. Δι¬ 
οικητικού - Λογιστικού και εν ελλείψει αυτού, υπάλληλος 
του κλάδου Δ.Ε. Διοικητικών Γ ραμματέων. 

2. Των Τ μημάτων και των αυτοτελών Γ ραφείων του Επι¬ 
μελητηρίου Μεσσηνίας, πλην του Τμήματος Μητρώου - 
Μηχανογραφικών Εφαρμογών, προίσταται υπάλληλος 
κλάδου Π.Ε. Διοικητικού - Οικονομικού και εν ελλείψει 
αυτού, υπάλληλος του κλάδου Τ.Ε. Διοικητικού - Λογι¬ 
στικού και εν ελλείψει αυτού, υπάλληλος του κλάδου 
Δ.Ε. Διοικητικών Γ ραμματέων. 

3. Του Τμήματος Μητρώου Μηχανογραφικών Εφαρ¬ 
μογών προίσταται υπάλληλος του κλάδου Π.Ε. Πληρο¬ 
φορικής. Εν ελλείψει αυτού υπάλληλος του κλάδου Τ.Ε. 
Πληροφορικής και εν ελλείψει αυτού υπάλληλος του 
κλάδου Δ.Ε. Πληροφορικής. 

Αρθρο 8 

ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ 
ΕΠΙΜΕΛΗΤΗΡΙΟΥ ΜΕΣΣΗΝΙΑΣ 




ΔΙΑΚΡΙΣΗ ΘΕΣΕΩΝ ΜΟΝΙΜΩΝ ΥΠΑΛΛΗΛΩΝ 

ΚΑΤΑ ΚΑΤΗΓΟΡΙΑ ΕΚΠΑΙΔΕΥΣΗΣ ΚΑΙ ΚΛΑΔΟ 



ΚΑΤΗΓΟΡΙΑ 

ΚΑΤΗΓΟΡΙΑ 

ΚΑΤΗΓΟΡΙΑ 

ΚΑΤΗΓΟ¬ 



ΟΡΓΑΝΙΚΕΣ 

ΜΟΝΑΔΕΣ 

Π.Ε. 

Τ.Ε. 


Δ.Ε. 


ΡΙΑ Υ.Ε. 

ΣΥΝΟΛΟ 


ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΚΛΑΔΟΣ 

ΘΕΣΕΩΝ 

ΚΑΤΑ 

ΜΟΝΑΔΑ 




Π.Ε. 

Π.Ε. 

Τ.Ε. 

Τ.Ε. 

Δ.Ε. 

Δ.Ε. 

Δ.Ε. 

Υ.Ε. 



ΔΙΟΙΚ. - 

ΠΛΗΡΟΦ. 

ΔΙΟΙΚ. - 

ΠΛΗΡΟΦ. 

ΔΙΟΙΚ. - 

ΠΛΗΡΟΦ. 

ΜΕΤ. - 

ΕΠΙΜΕΛ. 



ΟΙΚ. 


ΛΟΓ. 


ΓΡΑΜΜ. 


ΔΙΕΡΜ. 



ΔΙΕΥΘΥΝΣΗ 

1 








1 

Α 

ΤΜΗΜΑ ΕΜΠΟΡΟΒΙΟ- 
ΜΗΧΑΝΙΚΩΝ & ΕΠΑΓ- 
ΓΕΛΜΑΤ ΟΒΙΟΤΕΧΝΙ- 
ΚΩΝ ΘΕΜΑΤΩΝ 

1 


1 


1 




3 

Β 

ΤΜΗΜΑ ΔΙΟΙΚΗΤΙΚΟΥ 
- ΟΙΚΟΝΟΜΙΚΟΥ 

1 


1 


1 



1 

4 

Γ 

ΤΜΗΜΑ ΜΗΤΡΩΟΥ- 
ΜΗΧΑΝΟΓΡΑΦΙΚΩΝ 
ΕΦΑΡΜΟΓΩΝ 


1 


1 


4 



6 

Δ 

ΓΡΑΦΕΙΟ ΣΤΗΡΙΞΗΣ & 
ΕΝΗΜΕΡΩΣΗΣ ΕΠΙΧΕΙ¬ 
ΡΗΣΕΩΝ 

1 


1 


1 


1 


4 

Ε 

ΓΡΑΦΕΙΟ ΤΟΥΡΙΣΜΟΥ 
& ΠΟΛΙΤΙΣΤΙΚΗΣ ΔΡΑ¬ 
ΣΗΣ 



1 


1 




2 


ΣΥΝΟΛΟ ΘΕΣΕΩΝ 
ΚΑΤΑ ΚΛΑΔΟ 

4 

1 

4 

1 

4 

4 

1 

1 

20 


Σημείωση: Πτυχιούχος Νομικής, που προβλέπεται στο άρθρο 5 του παρόντος, παρέχει νομικές υπηρεσίες στη 
Διοίκηση του Επιμελητηρίου και στο Τμήμα Μητρώου-Μηχανογραφικών Εφαρμογών. Ο Οικονομολόγος που προ- 
βλέπεται από αυτό το άρθρο παρέχει υπηρεσίες στα Τμήματα Εμποροβιομηχανικών και Επαγγελματοβιοτεχνικών 
θεμάτων και Μητρώου-Μηχανογραφικών Εφαρμογών. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6061 


Άρθρο 9 

Μεταβατικές διατάξεις 

Οι κατά τη δημοσίευση του παρόντος μόνιμοι υπάλ¬ 
ληλοι του Επιμελητηρίου Μεσσηνίας, κατατάσσονται 
αυτοδίκαια σε θέσεις αντίστοιχες με τους κλάδους και 
τις κατηγορίες που προβλέπονται στο άρθρο 4 του 
παρόντος. 

Άρθρο 10 

Καταργούμενες διατάξεις 

Από τη δημοσίευση του παρόντος καταργείται το 
π.δ. 442/8.12.1990 (ΦΕΚ 170/Α'/14.12.1990) «Περί οργανώ- 
σεως των υπηρεσιών του Επιμελητηρίου Μεσσηνίας» 
και κάθε άλλη διάταξη που ρυθμίζει διαφορετικά τα της 
οργάνωσης των υπηρεσιών του Επιμελητηρίου και της 
διάρθρωσης των θέσεων του προσωπικού αυτού. 


Άρθρο 11 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αευκάδα, 6 Αυγούστου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 

ΑΝΑΠΤΥΞΗΣ 

ΓΕΩΡΓΙΟΣ ΒΛΑΧΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* 01001461708090008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































